title: Ehdotus neuvoston asetus Euroopan yhteisön ja Komorien liiton välisen kalastuskumppanuussopimuksen tekemisestä

text:
Tärkeä oikeudellinen huomautus

|

52006PC0096

Ehdotus Neuvoston asetus Euroopan yhteisön ja Komorien liiton välisen kalastuskumppanuussopimuksen tekemisestä  /* KOM/2006/0096 lopull. - CNS 2006/0032 */

	[pic] | EUROOPAN YHTEISÖJEN KOMISSIO |Bryssel 6.3.2006KOM(2006) 96 lopullinen2006/0032 (CNS)EhdotusNEUVOSTON ASETUSEuroopan yhteisön ja Komorien liiton välisen kalastuskumppanuussopimuksen tekemisestä(komission esittämä)PERUSTELUTKomorien ja yhteisön valtuuskunnat neuvottelivat keskenään Brysselissä marraskuussa 2004 kalastuskumppanuutta koskevan sopimuksen tekemisestä. Kalastuskumppanuussopimuksella on tarkoitus korvata sopimuspuolten välillä nykyisin voimassa oleva sopimus.Sopimuspuolet korostavat olevansa tietoisia tarpeesta edistää yhdessä vastuullisen kalastuksen toteuttamista ja kalavarojen säilyttämistä sekä kehittää Komorien saarille toimivaa kalatalousalaa pöytäkirjaluonnoksessa määrättyjen kumppanuusohjelmien avulla.Uusi sopimus ja uusi pöytäkirja parafoitiin 24 päivänä marraskuuta 2004. Sopimuksessa ja pöytäkirjassa määrätään kalatalousalan taloudellisen, rahoituksellisen, teknisen ja tieteellisen yhteistyön lisäämisestä kalavarojen säilymisen ja kestävän hyödyntämisen turvaamiseksi sekä yritysten välisestä kumppanuudesta, jolla pyritään kehittämään yhteisen edun mukaisesti kalatalousalaan kuuluvaa ja siihen liittyvää taloudellista toimintaa.Sopimuspuolet sopivat ehdottavansa viranomaisilleen voimassa olevan puitesopimuksen korvaamista uudella kumppanuussopimuksella, siihen liitetyllä pöytäkirjalla, liitteillä ja lisäyksillä sekä pöytäkirjan ja sen liitteiden ja lisäysten väliaikaista soveltamista (pöytäkirja on parhaillaan hyväksyttävänä).Sopimuspuolet sitoutuvat käymään poliittista vuoropuhelua molempien osapuolten edun mukaisista kysymyksistä. Sopimuspuolet ovat ilmaisseet halunsa turvata kalavarojen kestävän hyödyntämisen ja torjua laitonta ja sääntelemätöntä kalastusta.Uusi sopimus kannustaa kalavarojen vastuulliseen ja kestävään hyödyntämiseen, mikä on sekä yhteisön että Komorien liiton edun mukaista.Komissio ehdottaa tällä perusteella, että neuvosto hyväksyy tämän Euroopan yhteisön ja Komorien liiton välisen uuden kalastuskumppanuussopimuksen tekemisen.2006/0032 (CNS)Ehdotus:NEUVOSTON ASETUSEuroopan yhteisön ja Komorien liiton välisen kalastuskumppanuussopimuksen tekemisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Neuvosto hyväksyi Euroopan talousyhteisön puolesta asetuksella (ETY) N :o 1494/88[3] Komorien islamilaisen liittotasavallan kanssa tehdyn sopimuksen. Sopimuspuolet ovat käyneet neuvotteluja, joiden tavoitteena on kyseisen sopimuksen korvaaminen sen määräysten mukaisesti kalastuskumppanuussopimuksella.(2) Neuvottelujen tuloksena parafoitiin 24 päivänä marraskuuta 2004 uusi pöytäkirja.(3) Sopimuksessa määrätään kalatalousalan taloudellisen, rahoituksellisen, teknisen ja tieteellisen yhteistyön parantamisesta kalavarojen säilymisen ja kestävän hyödyntämisen turvaamiseksi sekä yritysten välisestä kumppanuudesta, jolla pyritään kehittämään yhteisen edun mukaisesti kalatalousalaan kuuluvaa ja siihen liittyvää taloudellista toimintaa.(4) Sopimus olisi hyväksyttävä.(5) Uuden sopimuksen tullessa voimaan asetus (ETY) N:o 1494/88 käy tarpeettomaksi, ja se olisi selkeyden vuoksi kumottava,ON ANTANUT TÄMÄN ASETUKSEN:1 artiklaHyväksytään yhteisön puolesta Euroopan yhteisön ja Komorien liiton välinen kalastuskumppanuussopimus.Sopimuksen teksti on tämän asetuksen liitteenä.2 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisöä sitovasti.3 artiklaKumotaan asetus (ETY) N:o 1494/88.4 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.5 artiklaTämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaEuroopan yhteisön ja Komorien liiton välinen kalastuskumppanuussopimusEUROOPAN YHTEISÖ, jäljempänä ’yhteisö’, jaKOMORIEN LIITTO, jäljempänä ’Komorit’, yhdessä jäljempänä ’sopimuspuolet’, jotkaOTTAVAT HUOMIOON yhteisön ja Komorien väliset, erityisesti Cotonoun yleissopimukseen perustuvat läheiset yhteistyösuhteet sekä sopimuspuolten yhteisen halun tiivistää näitä suhteita,OTTAVAT HUOMIOON Yhdistyneiden Kansakuntien merioikeusyleissopimuksen määräykset,OVAT TIETOISIA FAO:n konferenssissa 1995 hyväksyttyjen vastuullisen kalastuksen toimintasääntöjen periaatteiden merkityksestä,OVAT VAKAASTI PÄÄTTÄNEET edistää yhdessä ja yhteisen edun mukaisesti vastuullisen kalastuksen toteuttamista turvatakseen pitkällä aikavälillä meren elävien luonnonvarojen säilyttämisen ja kestävän hyödyntämisen,OVAT VAKUUTTUNEITA siitä, että tällaisessa yhteistyössä on toteutettava aloitteita ja toimenpiteitä, jotka niin yhdessä kuin erikseenkin toteutettuina ovat toisiaan täydentäviä, johdonmukaisia ja pyrkimysten synergiaedut turvaavia,OVAT PÄÄTTÄNEET aloittaa tätä varten vuoropuhelun, jonka tavoitteena on määritellä Komoreilla sovellettava alakohtainen kalastuspolitiikka ja löytää sopivat keinot tämän politiikan täytäntöönpanon varmistamiseksi sekä talouden toimijoiden ja kansalaisyhteiskunnan sitouttamiseksi prosessiin,HALUAVAT vahvistaa ehdot ja edellytykset, jotka koskevat yhteisön alusten kalastustoimintaa Komorien vesillä ja yhteisön tukea vastuullisen kalastuksen edistämiseksi kyseisillä vesillä,OVAT PÄÄTTÄNEET jatkaa entistä tiiviimpää taloudellista yhteistyötä kalatalousalalla ja siihen liittyvillä aloilla perustamalla ja kehittämällä yhteisyrityksiä, joissa on mukana molempien sopimuspuolten yrityksiä,SOPIVAT SEURAAVAA:1 artikla Sopimuksen tarkoitusTässä sopimuksessa vahvistetaan ne periaatteet, säännöt ja menettelyt, jotka koskevat:-  taloudellista, rahoituksellista, teknistä ja tieteellistä kalastusalan yhteistyötä, jonka tavoitteena on lisätä vastuullista kalastusta Komorien vesillä kalavarojen säilyttämisen ja kestävän hyödyntämisen turvaamiseksi, sekä kehittää Komorien kalastusalaa,-  yhteisön kalastusalusten Komorien vesille pääsyn edellytyksiä,-  järjestelyitä kalastuksen valvomiseksi Komorien vesillä sen varmistamiseksi, että edellä mainittuja sääntöjä ja edellytyksiä noudatetaan, kalakantojen säilyttämiseksi ja hoitamiseksi toteutetaan tehokkaita toimenpiteitä ja laitonta, ilmoittamatonta ja sääntelemätöntä kalastusta ehkäistään,-  yritysten välisiä kumppanuuksia, joilla pyritään kehittämään yhteisen edun mukaisia kalastusalan ja siihen liittyvien alojen toimia.2 artikla MääritelmätTässä sopimuksessa tarkoitetaan:a) ’Komorien viranomaisilla’ Komorien kalataloudesta vastaavaa ministeriötä;b) ’yhteisön viranomaisilla’ Euroopan komissiota;c) ’yhteisön aluksella’ yhteisön jonkin jäsenvaltion lipun alla purjehtivaa ja yhteisössä rekisteröityä kalastusalusta;d) ‘yhteisyrityksellä’ sopimuspuolten varustajien tai kansallisten yritysten Komoreille perustamaa kaupallista yritystä, joka harjoittaa kalastustoimintaa tai siihen liittyvää toimintaa;e) ’sekakomitealla’ komiteaa, joka muodostuu yhteisön ja Komoreiden edustajista, joiden tehtävät kuvataan sopimuksen 9 artiklassa.3 artikla Sopimuksen täytäntöönpanossa sovellettavat periaatteet ja tavoitteet1. Sopimuspuolet sitoutuvat edistämään vastuullista kalastusta Komorien vesillä noudattaen periaatetta, joka kieltää vyöhykkeellä kalastavien eri laivastojen syrjimisen, sanotun kuitenkaan rajoittamatta saman maantieteellisen alueen kehitysmaiden kanssa tehtyjen sopimusten noudattamista, vastavuoroiset kalastussopimukset mukaan luettuina.2. Sopimuspuolet tekevät yhteistyötä, jonka tavoitteena on määritellä ja panna täytäntöön Komorien vesillä sovellettava alakohtainen kalastuspolitiikka, mitä varten ne aloittavat tarvittavia uudistuksia koskevan poliittisen vuoropuhelun, sanotun kuitenkaan rajoittamatta Komorien suvereniteettiä. Ne sitoutuvat olemaan toteuttamatta tällä alalla toimenpiteitä toisiaan kuulematta.3. Sopimuspuolet tekevät yhteistyötä myös tehdäkseen tämän sopimuksen perusteella toteutettuja toimenpiteitä, ohjelmia ja toimia koskevia ennakko-, väli- ja jälkiarviointeja sekä yhdessä että jommankumman osapuolen toimesta.4. Sopimuspuolet sitoutuvat varmistamaan, että tämä sopimus pannaan täytäntöön hyvän taloudellisen ja sosiaalisen hallinnon periaatteiden mukaisesti.5. Kansainvälisen työjärjestön (ILO) julistusta työelämän perusperiaatteista ja -oikeuksista sovelletaan täysimääräisesti yhteisön aluksille otettujen Komorien merimiesten työsopimuksiin ja palvelukseen ottamisen yleisiin ehtoihin. Tämä koskee erityisesti järjestäytymisvapautta ja työntekijöiden kollektiivisen neuvotteluoikeuden tosiasiallista tunnustamista sekä syrjimättömyyttä työmarkkinoilla ja ammatin harjoittamisen yhteydessä.4 artikla Tiedealan yhteistyö1. Sopimuspuolet seuraavat Komorien vesien kalavarojen tilaa ja sen kehittymistä koko tämän pöytäkirjan voimassaoloajan.2. Intian valtameren tonnikalatoimikunnan (IOTC) antamien suositusten ja päätöslauselmien sekä parhaiden käytettävissä olevien tieteellisten lausuntojen perusteella sopimuspuolet neuvottelevat keskenään sopimuksen 9 artiklassa määrätyssä sekakomiteassa ja toteuttavat tarvittaessa ja yhteisestä sopimuksesta toimenpiteitä varmistaakseen kalavarojen kestävän hoidon.3. Sopimuspuolet sitoutuvat neuvottelemaan joko keskenään tai Intian valtameren tonnikalatoimikunnassa (IOTC) turvatakseen Intian valtameren elävien luonnonvarojen säilyttämisen ja hoidon ja tehdäkseen niitä koskevaa tieteellistä tutkimusyhteistyötä.5 artikla Yhteisön alusten pääsy harjoittamaan kalastustoimintaa Komorien vesillä1. Komorit sitoutuu sallimaan yhteisön alusten kalastustoiminnan kalastusvyöhykkeellään tämän sopimuksen ja sen pöytäkirjan ja liitteen mukaisesti.2. Tämän sopimuksen soveltamisalaan kuuluvaan kalastustoimintaan sovelletaan Komorien voimassa olevaa lainsäädäntöä. Komorien viranomaiset ilmoittavat komissiolle kaikista mainitun lainsäädännön muutoksista.3. Sopimuspuolet vastaavat pöytäkirjan kalastuksen valvontaa koskevien määräysten tosiasiallisesta täytäntöönpanosta. Yhteisön alukset tekevät yhteistyötä Komorien tällaisesta valvonnasta vastaavien viranomaisten kanssa.4. Yhteisö sitoutuu toteuttamaan kaikki tarvittavat toimenpiteet varmistaakseen, että sen alukset noudattavat tämän sopimuksen määräyksiä ja Komorien lainkäyttövaltaan kuuluvilla vesillä harjoitettavaa kalastusta koskevaa lainsäädäntöä.6 artikla Lisenssit1. Yhteisön alukset voivat harjoittaa kalastusta Komorien vesillä vain, jos niillä on tämän sopimuksen mukaisesti myönnetty lisenssi2. Kalastuslisenssin alukselle saamista koskeva menettely, sovellettavat maksut ja maksutapa, jota varustajien on käytettävä, vahvistetaan pöytäkirjan liitteessä.7 artikla Taloudellinen korvaus1. Yhteisö myöntää Komoreille taloudellisen korvauksen pöytäkirjassa ja liitteissä vahvistettujen ehtojen ja edellytysten mukaisesti. Korvaus lasketaan seuraavien kahden tekijän perusteella:a) yhteisön alusten pääsy harjoittamaan kalastustoimintaa Komorien vesillä, sekäb) yhteisön taloudellinen tuki vastuullisen kalastuksen toteuttamiseen ja kalavarojen kestävään hyödyntämiseen Komorien vesillä.c) Edellä 1 kohdan a alakohdassa tarkoitettu taloudellisen korvauksen osa määritellään ja sitä hallinnoidaan sopimuspuolten yhteisellä sopimuksella pöytäkirjan mukaisesti määriteltyjen tavoitteiden pohjalta, jotka on saavutettava Komorien alakohtaiseen kalastuspolitiikkaan liittyen sekä sen täytäntöönpanoa koskevan vuosittaisen ja monivuotisen ohjelman mukaisesti.8 artikla Talouden toimijoiden ja kansalaisyhteiskunnan yhteistyön edistäminen1. Sopimuspuolet tukevat kalastusalan ja siihen liittyvien alojen taloudellista, tieteellistä ja teknistä yhteistyötä. Ne neuvottelevat keskenään tässä tarkoituksessa mahdollisesti toteutettavien toimenpiteiden määrittelemiseksi ja koordinoimiseksi.2. Sopimuspuolet kannustavat vaihtamaan kalastustekniikoita ja pyydyksiä, suojelumenetelmiä ja kalastustuotteiden teollista jalostusta koskevia tietoja.3. Sopimuspuolet pyrkivät luomaan suotuisat olosuhteet kummankin sopimuspuolen yritysten välisten suhteiden edistämiselle teknisellä, taloudellisella ja kaupallisella alalla edistämällä yritystoiminnan ja investointien kehittämiselle suotuisan ympäristön luomista.4. Sopimuspuolet kannustavat erityisesti perustamaan kummankin edun mukaisia yhteisyrityksiä. Yhteisyritysten perustamisessa Komoreille ja yhteisön alusten siirtämisessä yhteisyrityksiin on aina noudatettava voimassa olevaa Komorien lainsäädäntöä ja yhteisön lainsäädäntöä.9 artikla Sekakomitea1. Tämän sopimuksen soveltamista valvomaan perustetaan sekakomitea. Sekakomitean tehtävänä on:a) valvoa tämän sopimuksen toteutumista, tulkintaa ja soveltamista ja erityisesti 7 artiklan b kohdassa tarkoitettujen vuosittaisen ja monivuotisen ohjelman määrittelyä ja täytäntöönpanon arviointia;b) toimia välittäjänä molemmille sopimuspuolille tärkeissä kalastusta koskevissa kysymyksissä;c) toimia foorumina, jolla sopimuksen tulkinnasta tai soveltamisesta mahdollisesti syntyvät riidat voidaan ratkaista sovintoteitse;d) arvioida tarvittaessa uudelleen kalastusmahdollisuuksien ja niitä vastaavan taloudellisen korvauksen taso;e) hoitaa muita sopimuspuolten yhteisesti päättämiä tehtäviä.2. Sekakomitea kokoontuu vähintään kerran vuodessa vuoroin yhteisössä vuoroin Komoreilla, ja sen puheenjohtajana toimii kokousta isännöivä sopimuspuoli. Se kokoontuu ylimääräiseen istuntoon jommankumman sopimuspuolen pyynnöstä.Lisäksi se kokoontuu viimeistään kolmen kuukauden kuluessa kunkin pöytäkirjan voimaantulosta määritelläkseen tämän sopimuksen täytäntöönpanoa koskevat yksityiskohtaiset säännöt. Se laatii tätä varten toimintasuunnitelman, jossa määritellään tarkasti suunnitellut toimet ja johon liitetään kunkin pöytäkirjan soveltamisajan kattava yksityiskohtainen aikataulu.10 artikla Sopimuksen maantieteellinen soveltamisalueTätä sopimusta sovelletaan alueisiin, joihin sovelletaan Euroopan yhteisön perustamissopimusta mainitussa perustamissopimuksessa määrätyin edellytyksin, sekä Komorien liiton alueeseen.11 artikla Sopimuksen kestoTätä sopimusta sovelletaan seitsemän (7) vuoden ajan sen voimaantulosta; voimassaolo jatkuu seitsemän (7) vuoden jaksoina, ellei sopimusta sanota irti 12 artiklan mukaisesti.12 artikla Sopimuksen irtisanominen1. Kumpi tahansa sopimuspuoli voi irtisanoa sopimuksen sellaisten vakavien syiden vuoksi kuin kyseessä olevien kalakantojen heikentyminen, yhteisön aluksille myönnettyjen kalastusmahdollisuuksien hyödyntämisen alentuneen tason havaitseminen tai sopimuspuolten tekemien laittoman, ilmoittamattoman ja sääntelemättömän kalastuksen torjumista koskevien sitoumusten noudattamatta jättäminen.2. Asianomaisen sopimuspuolen on ilmoitettava toiselle sopimuspuolelle aikeestaan irtisanoa sopimus kirjallisesti vähintään kuusi kuukautta ennen alkuperäisen jakson tai jonkin lisäjakson päättymistä.3. Edellä olevassa kohdassa tarkoitetun ilmoituksen lähettäminen avaa sopimuspuolten väliset neuvottelut.4. Edellä 7 artiklassa tarkoitetun taloudellisen korvauksen määrää vähennetään irtisanomisvuoden osalta suhteessa kuluneeseen aikaan.13 artikla Sopimuksen soveltamisen keskeyttäminen1. Sopimuksen soveltaminen voidaan jommankumman sopimuspuolen aloitteesta keskeyttää, jos sopimuspuolten välillä on sopimuksen määräysten soveltamista koskeva vakava erimielisyys. Keskeyttäminen edellyttää, että asianomainen sopimuspuoli ilmoittaa aikeestaan kirjallisesti vähintään kolme kuukautta ennen päivää, jona keskeytyksen on määrä tulla voimaan. Kun toinen sopimuspuoli on saanut ilmoituksen, sopimuspuolet aloittavat neuvottelut erimielisyyksiensä ratkaisemiseksi sovintoteitse.2. Edellä 7 artiklassa tarkoitetun taloudellisen korvauksen määrää vähennetään suhteessa keskeytykseen kuluneeseen aikaan.14 artiklaPöytäkirja ja liite ovat erottamaton osa tätä sopimusta.15 artikla Kumoaminen ja siirtymäsäännöksetTällä sopimuksella kumotaan ja korvataan sen voimaantulopäivästä alkaen Euroopan talousyhteisön ja Komorien islamilaisen liittotasavallan välinen Komorien edustalla harjoitettavaa kalastusta koskeva 20 päivänä heinäkuuta 1988 voimaan tullut sopimus.Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen määrittämisestä 1 päivän tammikuuta 2005 ja 31 päivän joulukuuta 2010 väliseksi ajaksi tehty pöytäkirja pysyy kuitenkin voimassa sen 1 artiklassa vahvistetun ajan, ja siitä tulee tämän sopimuksen erottamaton osa16 artikla VoimaantuloTämä sopimus, joka on laadittu kahtena kappaleena arabian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, sloveenin, slovakin, suomen, tanskan, tšekin, unkarin ja viron kielellä siten, että jokainen teksti on yhtä todistusvoimainen, tulee voimaan päivänä, jona sopimuspuolet ilmoittavat toisilleen hyväksymismenettelyidensä päätökseen saattamisesta.***[1] EUVL[2] EUVL[3] EYVL L 137, 2.6.1988, s. 18.


|

52011PC0799

/* KOM/2011/0799 lopullinen - 2011/0375 (NLE) */  Ehdotus NEUVOSTON ASETUS eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2012

	PERUSTELUTEHDOTUKSEN TAUSTA110-  Ehdotuksen perustelut ja tavoitteetElollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 mukaisesti yhteisen kalastuspolitiikan tavoitteena on varmistaa elollisten vesiluonnonvarojen hyödyntäminen talouden, ympäristön ja sosiaalisten tekijöiden kannalta kestävin edellytyksin. Tärkeä väline näiden tavoitteiden saavuttamiseksi on kalastusmahdollisuuksien vuosittainen vahvistaminen suurimpien sallittujen saaliiden (TACit), kiintiöiden ja pyyntiponnistusrajoitusten muodossa.Tämän ehdotuksen tavoitteena on vahvistaa Mustanmeren kaupallisesti tärkeimpien kalakantojen kalastusmahdollisuudet jäsenvaltioille vuodeksi 2012.-  Yleinen taustaKomission tiedonannossa vuoden 2012 kalastusmahdollisuuksia koskevasta kuulemisesta (KOM(2011) 298 lopullinen) esitetään ehdotuksen taustat.Tieteellis-teknis-taloudellinen kalastuskomitea (STECF) antaa vuoden 2012 kalastusmahdollisuuksia Mustallamerellä koskevan tieteellisen lausuntonsa marraskuussa 2011.Ehdotuksessa on yksi osa, joka koskee Mustanmeren kalastuksenhoitoa vuonna 2012. Tässä osassa vahvistetaan TACit ja kiintiöt.-  Voimassa olevat aiemmat säännöksetKalastusmahdollisuuksista ja niiden jakamisesta jäsenvaltioille annetaan vuosittain asetus. Viimeisin tällainen asetus on eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2011 17 päivänä joulukuuta 2010 annettu neuvoston asetus (EU) N:o 1256/2010.-  Johdonmukaisuus suhteessa EU:n muuhun politiikkaan ja muihin tavoitteisiinEhdotetut toimenpiteet ovat yhteisen kalastuspolitiikan tavoitteiden ja sääntöjen mukaisia ja yhdenmukaisia kestävää kehitystä koskevan unionin politiikan kanssa.KUULEMISET JA VAIKUTUSTEN ARVIOINTI-  Asiantuntijatiedon keruu ja käyttöTärkeimmät organisaatiot ja asiantuntijat, joita on kuultuTieteellisistä järjestöistä on kuultu tieteellis-teknis-taloudellista kalatalouskomiteaa (STECF).Unioni pyytää vuosittain STECF:ltä tieteelliset lausunnot tärkeiden kalakantojen tilasta. Saatujen lausuntojen odotetaan kattavan kaikki Mustanmeren kannat, joille TACia ehdotetaan.-  Sidosryhmien kuuleminenSidosryhmiä kuultiin vuoden 2012 kalastusmahdollisuuksia koskevasta kuulemisesta annetun tiedonannon välityksellä. STECF esittelee ehdotuksen tieteellisen perustan.-  Vaikutusten arviointiTieteellistä lausuntoa odotettaessa ehdotetut toimenpiteet saattavat, jos ne toteutetaan, muuttaa EU:n alusten kalastusmahdollisuuksia Mustallamerellä saalismäärien osalta.Ehdotus ei perustu ainoastaan lyhyen aikavälin tavoitteisiin vaan on myös osa pidemmän aikavälin lähestymistapaa, jonka avulla kalastus saadaan asteittain mukautettua pitkällä aikavälillä kestävälle tasolle.Ehdotuksessa omaksuttu lähestymistapa saattaa sen vuoksi johtaa keskipitkällä ja pitkällä aikavälillä pyyntiponnistuksen vähenemiseen mutta pitkällä aikavälillä vakaisiin tai suurempiin kiintiöihin. Lähestymistavan pitkän aikavälin seurauksina arvellaan sen vuoksi olevan ympäristövaikutusten väheneminen pyyntiponnistuksen mukauttamisen myötä ja purettujen saaliiden pysyminen ennallaan tai kasvaminen. Kalastustoiminnan kestävyys parantunee pitkällä aikavälillä.EHDOTUKSEEN LIITTYVÄT OIKEUDELLISET NÄKÖKOHDAT-  Ehdotetun toimen lyhyt kuvausEhdotuksessa vahvistetaan saalis- ja pyyntiponnistusrajoitukset, joita sovelletaan EU:n kalastuksiin sekä kansainvälisiin kalastuksiin silloin, kun EU:n alukset osallistuvat niihin. Rajoitusten avulla pyritään saavuttamaan yhteisen kalastuspolitiikan tavoite, jonka mukaan olisi varmistettava, että unionin kalastus on biologisesti, taloudellisesti ja sosiaalisesti kestävällä pohjalla.-  OikeusperustaEuroopan unionin toiminnasta tehdyn sopimuksen 43 artiklan 3 kohta.-  ToissijaisuusperiaateEhdotus kuuluu Euroopan unionin toiminnasta tehdyn sopimuksen 3 artiklan 1 kohdan d alakohdassa tarkoitettuun Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.-  SuhteellisuusperiaateEhdotus on suhteellisuusperiaatteen mukainen seuraavista syistä:Yhteinen kalastuspolitiikka on yhteinen koko unionille. SEUT-sopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.Kyseisessä neuvoston asetuksessa jaetaan kalastusmahdollisuudet jäsenvaltioille. Asetuksen (EY) N:o 2371/2003 20 artiklan 3 kohdan mukaan jäsenvaltiot voivat vapaasti jakaa mainitut mahdollisuudet parhaaksi katsomallaan tavalla eri alueiden tai toimijoiden kesken. Jäsenvaltioilla on täten laaja liikkumavara päätöksissä, jotka koskevat niiden valitsemaa sosiaalista/taloudellista mallia niille myönnettyjen kalastusmahdollisuuksien hyödyntämiseksi.Ehdotuksella ei ole uusia rahoitusvaikutuksia jäsenvaltioille. Neuvosto antaa tämän asetuksen vuosittain, ja sen täytäntöön panemiseksi tarvittavat julkiset ja yksityiset resurssit ovat jo olemassa.-  Sääntelytavan valintaEhdotettu sääntelytapa: asetus.Kyseessä on SEUT-sopimuksen 43 artiklan 3 kohtaan perustuva ja neuvoston asetuksen (EY) N:o 2371/2002 20 artiklan mukainen kalastuksenhoitoa koskeva ehdotus.TALOUSARVIOVAIKUTUKSETEhdotuksella ei ole vaikutuksia EU:n talousarvioon.LISÄTIEDOT-  YksinkertaistaminenEhdotuksella yksinkertaistetaan (EU:n tai kansallisten) viranomaisten hallintomenettelyjä, erityisesti pyyntiponnistuksen hallinnointia koskevien vaatimusten osalta.-  Uudelleentarkastelu-, tarkistus- tai raukeamislausekeEhdotus koskee vuodeksi 2012 annettavaa vuotuista asetusta eikä sen vuoksi sisällä tarkistuslauseketta.-  Yksityiskohtainen selvitysEhdotuksessa vahvistetaan eräiden kalakantojen tai kalakantaryhmien kalastusmahdollisuudet Mustallamerellä kalastaville jäsenvaltioille vuodeksi 2012.Ehdotetut luvut kuvastavat tieteellisiä lausuntoja sekä TACien ja kiintiöiden vahvistamista koskevaa kehystä, joka esitetään vuoden 2012 kalastusmahdollisuuksia koskevasta kuulemisesta annetussa komission tiedonannossa.Koska komissio aikoo varmistaa kalavarojen kestävän käytön unionin politiikan ja kansainvälisten sitoumusten mukaisesti ja säilyttää kalastusmahdollisuudet vakaina, TACien ja kiintiöiden vuotuisia vaihteluita rajoitetaan siinä määrin kuin se on käytännöllistä, kun otetaan huomioon jonkin tietyn kannan tila.Jäsenvaltioille myönnettävät TACit ja kiintiöt vahvistetaan liitteessä I.2011/0375 (NLE)EhdotusNEUVOSTON ASETUSeräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2012EUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,ottaa huomioon komission ehdotuksen,sekä katsoo seuraavaa:1.  Perussopimuksen 43 artiklan 3 kohdan mukaisesti neuvosto hyväksyy komission ehdotuksesta kalastusmahdollisuuksien vahvistamiseen ja jakamiseen liittyviä toimenpiteitä.2.  Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetussa asetuksessa (EY) N:o 2371/2002[1] edellytetään, että vahvistetaan toimenpiteitä, jotka koskevat vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista, ottaen huomioon käytettävissä olevat tieteelliset lausunnot ja erityisesti tieteellis-teknis-taloudellisen kalastuskomitean (STECF) laatima kertomus.3.  Neuvoston tehtävänä on hyväksyä kalastus- tai kalastusryhmäkohtaisten kalastusmahdollisuuksien vahvistamista ja jakamista koskevat toimenpiteet, mukaan luettuina tarvittaessa niiden käyttöön toiminnallisesti liittyvät edellytykset. Kalastusmahdollisuudet olisi jaettava jäsenvaltioiden kesken siten, että varmistetaan kunkin jäsenvaltion kalastustoiminnan suhteellinen vakaus kunkin kannan tai kalastuksen osalta ja ottaen asianmukaisesti huomioon asetuksessa (EY) N:o 2371/2002 vahvistetut yhteisen kalastuspolitiikan tavoitteet.4.  Suurimmat sallitut saaliit (TACit) ja kiintiöt olisi vahvistettava saatavilla olevien tieteellisten lausuntojen perusteella ja ottaen huomioon biologiset ja sosioekonomiset näkökohdat varmistaen samalla eri kalastussektorien välinen oikeudenmukainen kohtelu ja kannanotot, jotka on tuotu esiin sidosryhmien kuulemisissa.5.  Tässä asetuksessa vahvistettujen kalastusmahdollisuuksien käyttöön sovelletaan yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annettua neuvoston asetusta (EY) N:o 1224/2009[2] ja erityisesti mainitun asetuksen 33 artiklaa, joka koskee saaliiden ja pyyntiponnistuksen kirjaamista, ja 34 artiklaa, joka koskee tietojen ilmoittamista kalastusmahdollisuuksien käyttämisestä loppuun. Sen vuoksi on tarpeen täsmentää koodit, joita jäsenvaltioiden on käytettävä, kun ne lähettävät komissiolle tämän asetuksen soveltamisalaan kuuluvien kantojen purettujen saaliiden määriin liittyviä tietoja.6.  TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96[3] 2 artiklan mukaisesti on määriteltävä kannat, joihin sovelletaan mainitussa asetuksessa tarkoitettuja eri toimenpiteitä.7.  Jotta kalastustoiminta ei keskeytyisi ja turvattaisiin unionin kalastajien toimeentulo, on tärkeää avata nämä kalastukset 1 päivänä tammikuuta 2012. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu,ON HYVÄKSYNYT TÄMÄN ASETUKSEN:I LUKU Soveltamisala ja määritelmät1 artikla KohdeTässä asetuksessa vahvistetaan eräiden kalakantojen ja kalakantaryhmien Mustallamerellä sovellettavat kalastusmahdollisuudet vuodeksi 2012.2 artikla SoveltamisalaTätä asetusta sovelletaan Mustallamerellä toimiviin EU:n kalastusaluksiin.3 artikla MääritelmätTässä asetuksessa sovelletaan seuraavia määritelmiä:a) ’GFCM’ tarkoittaa Välimeren yleistä kalastusneuvostoa;b) ’Mustameri’ tarkoittaa päätöslauselman nro GFCM/33/2009/2 mukaista CFCM:n maantieteellistä osa-aluetta;c) ’EU:n alus’ tarkoittaa jonkin jäsenvaltion lipun alla purjehtivaa ja unionissa rekisteröityä kalastusalusta;d) ’suurin sallittu saalis (TAC)’ tarkoittaa sitä määrää, joka voidaan pyytää kustakin kannasta kunakin vuonna;e) ’kiintiö’ tarkoittaa unionille, jäsenvaltiolle tai kolmannelle maalle TACista myönnettyä osuutta.II LUKUKalastusmahdollisuudet4 artikla TACit ja niiden jakaminenTACit, niiden jakaminen jäsenvaltioiden kesken ja tarvittaessa niiden käyttöön toiminnallisesti liittyvät edellytykset vahvistetaan liitteessä.5 artikla Jakamista koskevat erityissäännöksetTässä asetuksessa vahvistettu kalastusmahdollisuuksien jakaminen jäsenvaltioiden kesken ei rajoita seuraavien soveltamista:a) asetuksen (EY) N:o 2371/2002 20 artiklan 5 kohdan mukaisesti tehtävät vaihdot;b) asetuksen (EY) N:o 1224/2009 37 artiklan mukaisesti tehtävät uudelleen jakamiset;c) asetuksen (EY) N:o 847/96 3 artiklan nojalla sallittavat saaliiden lisäpurkamiset;d) asetuksen (EY) N:o 847/96 4 artiklan mukaisesti pidätettävät määrät;e) asetuksen (EY) N:o 1224/2009 37, 105 ja 107 artiklan mukaisesti tehtävät vähennykset.6 artikla Saaliiden ja sivusaaliiden aluksesta purkamista koskevat edellytyksetAluksella ei saa pitää eikä aluksesta saa purkaa sellaisiin kantoihin kuuluvia kaloja, joille on vahvistettu kalastusmahdollisuudet tällä asetuksella, paitsi josa) saaliit on pyydetty sellaisen jäsenvaltion aluksilla, jolla on olemassa kiintiö, eikä tämä kiintiö ole täyttynyt; taib) saaliit ovat osa unionin kiintiötä, jota ei ole jaettu jäsenvaltioiden kesken kiintiöiksi, eikä tämä unionin kiintiö ole täyttynyt.III LUKULoppusäännökset7 artikla Tietojen siirtäminenKun jäsenvaltiot lähettävät komissiolle pyydettyjen kantojen purettujen saaliiden määriin liittyviä tietoja asetuksen (EY) N:o 1224/2009 33 ja 34 artiklan mukaisesti, niiden on käytettävä tämän asetuksen liitteessä esitettyjä kantojen koodeja.8 artikla VoimaantuloTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .Sitä sovelletaan 1 päivästä tammikuuta 2012.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja LIITEEU:n aluksiin sovellettavat TACit alueilla, joilla on TACit vahvistetaan laji- ja aluekohtaisestiSeuraavissa taulukoissa vahvistetaan TACit ja kiintiöt (tonneina elopainoa, jollei toisin mainita) kalakannoittain ja tarvittaessa niiden käyttöön toiminnallisesti liittyvät edellytykset.Kalakannat mainitaan lajin latinankielisen nimen mukaisessa aakkosjärjestyksessä. Seuraavassa esitetään tämän asetuksen soveltamiseksi latinankielisten nimien ja yleiskielisten nimien vastaavuustaulukko:Tieteellinen nimi | Kolmikirjaiminen koodi | Yleiskielinen nimi |Psetta maxima | TUR | Piikkikampela |Sprattus sprattus | SPR | Kilohaili |Laji: | Piikkikampela | Alue: | EU:n vedet ja Mustameri |Psetta maxima | TUR/F37.4.2.C |Bulgaria | 37 | Analyyttinen TAC Asetuksen (EY) N:o 847/96 3 artiklaa ei sovelleta. Asetuksen (EY) N:o 847/96 4 artiklaa ei sovelleta. |Romania | 37 |EU | 74 | (1) |TAC | Ei sovelleta |_________ |(1) Kalastus, jälleenlaivaaminen, alukselle ottaminen ja purkaminen kielletty 15.4.–15.6. |Laji: | Kilohaili | Alue: | EU:n vedet ja Mustameri |Sprattus sprattus | SPR/F37.4.2.C |Bulgaria | 8 032,5 | Analyyttinen TAC Asetuksen (EY) N:o 847/96 3 artiklaa ei sovelleta. Asetuksen (EY) N:o 847/96 4 artiklaa ei sovelleta. |Romania | 3 442,5 |EU | 11 475 |TAC | Ei sovelleta |_________ |[1] EYVL L 358, 31.12.2002, s. 59.[2] EUVL L 343, 22.12.2009, s. 1.[3] EYVL L 115, 9.5.1996, s. 3.